હવે ભેજની ખેંચ વર્તાતી હોવાથી જે વાવેતર થયું છે તે પાકને કેમ કરી બચાવો તેની મથામણમાં ખેડૂતો લાગી ગયા છે પાછોતરો વરસાદ પૂરતો ન પડતા અને ગરમીનું પ્રમાણ વધતા જમીનમાં ભેજનું પ્રમાણ ઘટી રહ્યું છે ત્યારે પાકને બચાવવા માટે ખેડૂતોને નર્મદાની કેનાલ અને ટ્યુબવેલ મારફતે પિયત શરૂ કરી દેવા પડ્યા છે. છતાં સમી, શંખેશ્વર, રાધનપુર, સાંતલપુર પંથકમાં જુવાર ઘાસચારો દેશી કપાસ અને દિવેલા સહિતના પાકો સુકાવા લાગ્યા છે. બીજી બાજુ વરસાદના અભાવે જમીનમાં ભેજનું પ્રમાણ ન હોવાથી કઠોળ પાકો ગવાર મગ અડદના છોડ પર ફૂલ અને શીંગો બેસતી ન હોવાથી કઠોળનું ઉત્પાદન પણ ઘટશે.